《咏尘》
宋代·林泳

野马相吹生不尽，海犀能辟语成空。
高埋旗鼓无边黑，暗染衣冠日下红。
宁可濯缨歌浊水，莫教举扇障西风。
浑无一点仙家殿，应在三韩漂渺中。

作者简介：林泳，字太渊，自号艮斋，又号弓寮，南宋福建福清人。按《图绘宝鉴》作兴化人。希逸长子。宝祐元年（一二五三）进士。能诗，工书，善画墨竹。事迹见于《福州府志》、《宋诗纪事》、《书史会要》。